Die 30-jarige Kerber het die Venus Rosewater-skottel daarmee vir die eerste keer gelig nadat sy die Australiese Ope en Amerikaanse Ope in 2016 gewen het.
Die 25ste gekeurde Williams was maar in haar 14de wedstryd (4de toernooi) in aksie sedert haar terugkeer tot die baan nadat sy ’n baba gehad het.
Williams (36) was in die eerste stel tot ’n mate vir haar eie ondergang verantwoordelik met 15 ongedwonge foute teenoor die vier wat Kerber gemaak het.
Die Duitser het nadat sy die eerste stel beklink die tweede stel met groot selfvertroue met ’n vyfde agtereenvolgende pot begin. Sy het ook die enigste deurbraak in die tweede stel gehad wat genoeg was.
Kerber het vroeër met die eerste pot op Williams se afslaan deurgebreek nadat die Amerikaner ’n paar balle teen die net vasgeslaan het. Williams het dit in die vierde pot 2-2 gemaak nadat sy drie breekpunte gehad het.
Dit was egter Kerber wat in die tweede stel weer die eerste en enigste deurbraak bewerkstellig het om dit 4-2 te maak.
Kerber het op 5-3 afgeslaan vir die wedstryd en op 40-30 haar eerste wedstrydpunt benut toe Williams die bal ’n soveelste keer teen die net vasgeslaan het.